Държавен вестник, бр. 73, 2010 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  73
(2) Наказателните постановления се изда­
ват от министъра на вътрешните работи или 
от оправомощени от него длъжностни лица 
съобразно тяхната компетентност.
(3) За неуредените в този закон случаи по 
съставянето на актовете, издаването и обжал­
ването на наказателните постановления и по 
изпълнението на наложените наказания се 
прилагат разпоредбите на Закона за админист­
ративните нарушения и наказания.
Чл. 216. (1) След влизането в сила на на­
казателно постановление, с което се налага 
наказание, препис от него се предоставя на 
компетентния орган в МВР, издал съответното 
разрешение. Иззетите в този случай разреше­
ния се изпращат на съответния компетентен 
орган на МВР за съхранение и отчет.
(2) Наказанието „отнемане на разреше­
нието“ тече от датата на изземване на раз­
решението.
Чл. 217. (1) Глобите, предвидени в този 
закон, се налагат на физическо лице или на 
длъжностно лице в юридическо лице, регист­
рирано като търговец, в юридическо лице с 
нестопанска цел, регистрирани по национал­
ното законодателство на държава членка, или 
в юридическо лице, създадено със закон или 
с акт на Министерския съвет.
(2) Имуществените санкции, предвидени в 
този закон, се налагат на физически и юриди­
чески лица, регистрирани като търговци, на 
юридически лица с нестопанска цел, регист­
рирани по националното законодателство на 
държава членка, или на юридическо лице, 
създадено със закон или с акт на Министер­
ския съвет.
(3) Глобите и имуществените санкции, 
предвидени в този закон, се налагат, ако из­
вършеното не съставлява престъпление.
ДОПЪЛНИТЕЛНИ РАЗПОРЕДБИ
§ 1. По смисъла на този закон:
1. „Автоматично огнестрелно оръжие“ е 
огнестрелно оръжие, което след всеки про­
изведен изстрел се презарежда автоматично 
и което може с едно натискане на спусъка да 
произведе серия от няколко изстрела.
2. „Боеприпаси с бронебойно действие“ са 
боеприпаси за военна употреба с блиндирани 
куршуми с твърдо перфориращо ядро.
3. „Боеприпаси с експлозивно действие“ са 
боеприпаси за военна употреба с куршуми с 
барутен заряд, който експлодира при съпри­
косновение с целта.
4. „Боеприпаси със запалително действие“ 
са боеприпаси за военна употреба с куршуми 
със заряд от химическа смес, които избухват 
при контакт с въздуха или при съприкосно­
вение с целта.
5. „Взривни вещества за граждански цели“ 
са взривните вещества, попадащи в Клас I 
от Препоръките на ООН за превоз на опасни 
товари.
6. „Видоизменяне“ е всяка техническа 
операция, водеща до съществена промяна 
на основните характеристики на оръжието, 
както и на основните му компоненти и части.
7. „Внос и износ“ е физическото премина­
ване на взривни вещества, пиротехнически 
изделия, огнестрелни оръжия и боеприпаси 
през границата от трета държава за Република 
България и от Република България за трета 
държава.
8. „Газово и сигнално оръжиe“ е техническо 
средство, конструирано за употреба на бое­
припаси, използващи енергията на взривните 
вещества и които имат задушливо, упойва­
що и сълзотворно действие или светлинен и 
звуков ефект.
9. „Дългоцевно огнестрелно оръжие“ е всяко 
огнестрелно оръжие, което не е късоцевно 
огнестрелно оръжие.
10. „Държава членка“ е държава – членка 
на Европейския съюз. 
11. „Европейски паспорт за огнестрелно 
оръжие“ е официален удостоверителен до­
кумент, издаден от компетентните органи 
на държава членка по искане на лице, което 
притежава разрешение за носене и употреба 
на огнестрелно оръжие, при преминаването 
му от територията на една държава членка в 
друга. Европейският паспорт съдържа номер, 
срок на валидност, лични данни на лицето, 
идентификационни данни на огнестрелното 
оръжие, номер, дата и срок на валидност на 
разрешението за носене и употреба, както и 
информация за забрани или разрешителен 
режим в съответните държави членки за 
посоченото в паспорта оръжие.
12. „Еднозарядно огнестрелно оръжиe“ е 
огнестрелно оръжие без пълнител, което се 
зарежда преди всеки изстрел посредством 
ръчно вкарване на патрона в цевта или в 
предвидена за това камера, разположена на 
входа на цевта.
13. „Идентификационни данни на взривни 
вещества“ са наименование, качествен и ко­
личествен състав, партиден или сериен номер, 
дата на производство, срок на годност, име 
и адрес на производителя и инструкция за 
безопасна употреба и транспортиране.
14. „Идентификационни данни на пиротех­
ническите изделия“ са вид, модел, категория, 
търговска марка, партиден или сериен номер, 
дата на производство, срок на годност, име 
и адрес на производителя и инструкция за 
безопасна употреба.
15. „Идентификационни данни на огне­
стрелни оръжия“ са вид, модел, калибър, 
категория, търговска марка и данни от уникал­
ната маркировка по чл. 26 или маркировката